Pa deu ar mare da daoler er voest ar billet-vot, ho ! Neuze avad an hini zo war ar rank da vont da zepute, a oar dre 'n envor an traou a ve mad da ober evit ar vro, lakat a raï an heol da bara hag ar glao da goueza. Pa vezo digouezet en Pariz en Kambr an Deputeed, n'anavez man ebed ken, nemed an hent da vont da gerc'hat e bemp mil skoed. Lezel a raï da zevel o mouez er Gambr, eur vanden kannaded paët gant an Estranjour evit an dismantri an traou a zo kaër hag enorapl en hor bro. Lezel a raï kas pell deuz bro o c'havell an dud -ze pere na c'houlennent nemed ober vad en eur veva. Lezel a raï da c'haloupat ar vanden beillevoded danjiruz a zo brema skignet e pevar c'horn ar Franz o p'houez tan ar gounnar eneb an urz vad.